În anul 1989 s-au lansat primii sateliți Block II, iar în 1993, SUA a lansat pe orbită cel de-al 24-lea satelit Navstar, care a completat o rețea de 24 de sateliți, cunoscută acum sub denumirea de Sistem de Poziționare Globală, sau GPS. Un număr de 21 de sateliți erau activi în permanență, iar alți 3 erau de rezervă. Sistemul a devenit în totalitate operațional în anul 1995. În prezent, rețeaua GPS are aproximativ 30 de sateliți activi în rețeaua GPS.

Biserica Sf. Nicolae, singurul corp arhitectural care s-a păstrat din vechiul ansamblu, este unul din cele mai importante monumente ale evului mediu din Țara Românească. Edificiul, dispus pe un plan triconc de tip Vodița II, are proporții zvelte; el măsoară 8 metri lățime și 21,20 metri lungime la o înălțime de 24 metri (fără acoperiș). Pe lângă tradiționala turlă pe naos apar aici pentru prima oară două turle pe traveea de răsărit a pronaosului prelungit. Ele evidențiază funcția sepulcrală a acestui corp arhitectonic. Această inovație va fi preluată de bisericile de la Tutana, Brebu și Gura Motrului.

Troglohyphantes affirmatus este o specie de păianjeni din genul Troglohyphantes, familia Linyphiidae. A fost descrisă pentru prima dată de Simon, 1913.

Practicile sale au atras însă atenția autorităților și, la 22 februarie 1912, împreună cu alți 30 de manageri NCR (inclusiv Patterson), a fost trimis în judecată într-un proces antitrust. În cele șase luni dinaintea procesului, a cunoscut-o pe viitoarea lui soție, Jeanette Kittredge, cu care s-a căsătorit la doar două săptămâni după terminarea procesului la 13 februarie 1913. El a fost găsit vinovat și condamnat la plata unei amenzi de 5000 de dolari și un an de închisoare. Condamnarea la închisoare a fost neașteptată, deoarece până atunci se dăduseră doar amenzi penale în cazuri similare, iar Watson a făcut apel. Între timp, Patterson fusese achitat datorită acțiunilor sale filantropice de după marile inundații din Dayton din 1913. Apelul lui Watson a fost admis, iar verdictul urma să fie stabilit după un nou proces. Guvernul însă nu a mai dorit să facă noi cheltuieli cu un nou proces, Watson fiind achitat de toate acuzațiile.

Thomas Watson a fost fiul lui Thomas și Jane Fulton White Watson, și a mai avut patru surori mai mari (Jennie, Effie, Loua și Emma). Tatăl său era fermier și deținea o mică afacere cu lemne lângă Painted Post, la câțiva kilometri vest de Elmira, New York, în partea central-sudică a statului New York. Thomas a lucrat la ferma familiei din East Campbell, New York și a studiat la District School Number Five la sfârșitul anilor 1870. În adolescență, a învățat la Addison Academy din Addison, NY.

Medvedivka (în ucraineană Медведівка) este o comună în raionul Djankoi, Republica Autonomă Crimeea, Ucraina, formată din satele Medvedivka (reședința), Peredmistne și Turhenieve.